|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6.** Diskutojmë së bashku, fq. 63 | | **Situata e të nxënit:** Diskutime për përvoja të nxënësve për rregullsitë numerike. | |
| ***Rezultatet e të nxënit sipas*** **kompetencave kyçe**     * ***Kompetenca e të menduarit:*** Arsyeton para grupit mënyrën e zgjidhjes së një problemi nga matematika. * ***Kompetenca e të nxënit:*** Parashtron pyetje dhe përgjigjet në pyetjet për temën/problemin/detyrën e dhënë në njërën nga format e të shprehurit. * ***Kompetenca personale:*** Bashkëpunon me të tjerët pavarësisht prejardhjes, aftësive dhe nevojave të veçanta për arritjen e një qëllimi të përbashkët në aktivitetet në klasë, shkollë apo jashtë saj. | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * numëron në mënyrë rritëse me hap dysh, duke filluar të njohë numrat tek/çift deri në 20 si “një në dy numra”; * krijon një varg numrash, sipas një rregullsie të caktuar; * zbulon rregullsinë në një varg numrash. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Bisedë * Vëzhgim * Diskutim * Punë në grupe | |
| **Burimet e informacionit dhe mjete:** Libri i nxënësit, katror i madh me 100 kutiza për klasën, tabelë 6 x 6 me numra 1-36 të vendosur sipas radhës. | | **Lidhja me fushat e tjera:** gjuha dhe komunikimi, arte, edukim fizik, sporte dhe shëndet. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Mësuesi/ja bën një hyrje të shkurtër, ku tregon me fjalë të thjeshta se me çfarë do të njihen në këtë kapitull.   |  | | --- | | ***Informacion për mësuesit***  Rregullsitë kalojnë te pasardhësja në një mënyrë të parashikueshme. Rregullsitë me numra kanë të bëjnë me  parashikimin: “Mendoj se numri tjetër do të jetë…” Rregullsitë me numra paraqesin idenë e marrëdhënieve  midis madhësive.  Rregullsitë numerike bazë janë:   * numërimi me hap njësh, dysh, tresh etj.; * dyfishimi; * përgjysmimi; * shtimi me një njësi i çdo rregullsie numerike; * rregullsitë përsëritëse.   Njohja e rregullsive dhe e marrëdhënieve numerike është e rëndësishme për zgjidhjen e problemave. Gjithmonë ka një rregull për të përshkruar ndërtimin e një rregullsie numerike. |   ***Hapi 2.*** Tërheq vëmendjen nxënësve të shohin figurën në *Librin e nxënësit* dhe i kërkon që të flasin me shokët rreth asaj që shikojnë. Çdo nxënës duhet të numërojë elefantët duke filluar nga 1 në skajin e majës të qoshes së majtë. Nxënësit do të numërojnë nga 1 në 30. Disa nxënës mbase mund të numërojnë deri në 20. I kërkon dysheve të nxënësve që të diskutojnë rregullsitë që ata shikojnë.   * *Çfarë rregullsie shfaqet në figurë?*   *p.sh., elefantët janë dyshe (dy elefantë të vendosur në çift); numrat çift (duke filluar nga skaji i majtë lart, çdo elefant me numër çift është me ngjyrë blu), numrat tek (duke filluar nga skaji i majtë lart, çdo elefant me numër tek është me ngjyrë të bardhë), gjysmat (gjysma e elefantëve është blu, gjysma është e bardhë, kjo referuar numrit të përgjithshëm të elefantëve).*   * ***Veprimet në situatë***   ***Hapi 3.*** Për të gjithë klasën, përdoret një katror të madh me 100 kutiza dhe i kërkon nxënësve të shtojnë ngjyrat e mëposhtme, një për çdo herë, për të parë çfarë rregullsish do të dalin në pah në katrorin me 100 kutiza.  *Vendosni një njollë jeshile pranë çdo numri me një 5 në të.*  *Vendosni një njollë blu pranë çdo numri me një 7 në të.*  *Vendosni një njollë të kuqe pranë çdo numri me një 3 në të.*  *Vendosni një njollë të verdhë pranë çdo numri me një 0 në të.*  *Zgjidhni dy numra të ndryshëm dhe dy ngjyra të ndryshme për të gjetur rregullsi të tjera.*  ***Image result for numbers chart 1-100***  ***Hapi 4.*** Nxitet një diskutim për rregullsitë që nxënësit zbuluan në katrorin me 100 kutiza.  Mund të bëhen pyetje, të tilla si:   * *Cili numër kishte shumicën e njollave?* * *Cili numër kishte pakicën e njollave?* * ***Demonstrim i rezultateve të arritura***   ***Hapi 5.*** Provoni rregullsi të tjera, siç mund të jenë mbledhja  e dy numrave që kanë shifra të njëjta, e numrave tek, e numrave çift, e numrave që përmbajnë vetëm 2 dhe 3.  Mësuesi/ja i jep gatshëm fillimin e fjalive, në mënyrë që nxënësit të ndihmohen për të shprehur atë që kanë bërë dhe atë që kanë vënë re.  *Unë ngjyrosa të gjitha numrat me \_\_\_\_\_\_\_\_\_. Vura re që \_\_\_\_\_\_\_\_\_\_\_.* | | | |
| **Vlerësimi i situatës:**  ***Situata konsiderohet e realizuar nëse nxënësi:***   * numëron në mënyrë rritëse me hap dysh, duke filluar të njohë numrat tek/çift deri në 20 si “një në dy numra”; * krijon një varg numrash, sipas një rregullsie të caktuar; * zbulon rregullsinë në një varg numrash; | | | |
| **Detyrë shtëpie:** Diskuto më prindërit dhe sill në klasë shembuj të rregullsive numerike, që mund të gjesh në shtëpinë tënde. | | | |
| **Refleksione:** | | | |

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6A.** Çift dhe tek, fq 64-65 | | **Situata e të nxënit:** Situata me veshje (me doreza, me çorape) për kuptimin e numrit çift dhe tek. | |
| ***Rezultatet e të nxënit sipas*** **kompetencave kyçe**   * ***Kompetenca e të menduarit:*** Arsyeton para grupit mënyrën e zgjidhjes së një problemi nga matematika. * ***Kompetenca e të nxënit:*** Ndjek udhëzimet e dhëna në libër apo në material për të realizuar një veprim/aktivitet/detyrë që kërkohet. * ***Kompetenca për jetën, sipërmarrjen dhe mjedisin:*** Kontrollon mjetet/materialet dhe kohën që ka në dispozicion gjatë kryerjes së një detyre/aktiviteti (në klasë/shkollë apo jashtë saj). | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * emërton numrin çift si një numër që ndahet në dy grupe të barabarta; * emërton numrin tek si një numër që kur ndahet në dy grupe të barabarta mbetet gjithmonë 1; * dallon numrin tek nga ai çift në një grup numrash të dhënë; * krijon situata me ilustrime numrash tek dhe çift. | | **Fjalë kyçe:** rregullsi, dyshe, tek, çift, shifër. | |
| **Teknika dhe strategji:**   * Punë në dyshe * Veprimtari numërimi me mjete * Të nxënit në bashkëpunim * Lojë | |
| **Burimet e informacionit dhe mjete:** Libri i nxënësit, Fletore pune faqe 40, objekte të ndryshme numërimi, shirit letre. | | **Lidhja me fushat e tjera:** gjuha dhe komunikimi, arte. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Çdo dyshe ka mbi tavolinë objekte të ndryshme numërimi, kube, pipa, lapsa, fasule etj. Udhëzohen nxënësit që ndajnë në dy pjesë të barabarta grupe të ndryshme objektesh.   * *Çfarë vini re?* * *A mund të ndani në dy pjesë të barabarta të gjitha numrat?*   ***Hapi 2.*** Mësuesi/ja udhëzon nxënësit që të bëjnë një grup me 4 kube/objekte dhe një grup me 9 kube/objekte. Ata çiftojnë një me një kubet/objektet e çdo grupi për të gjetur nëse numrat janë çift apo tek.  Mësuesi/ja i thotë nxënësve se, nëse një kub ka një shok, ai është çift. Nëse kubi nuk ka një shok, ai është tek.  Nxënësit përziejnë kubet, bashkojnë duart dhe i mbushin me kube. Pastaj i ndajnë në dyshe që të zbulojnë nëse  kanë pasur në duar numër çift apo tek kubesh. Nxënësit numërojnë dhe shënojnë numrin në *Librin e nxënësit*.  Përsëritet ushtrimi gjashtë herë. Diskutohet me nxënësit atë që kanë zbuluar dhe a kanë vënë re ndonjë  rregullsi.  Shkruan fjalinë nistore në tabelë:  *“Unë mendoj \_\_\_\_\_\_\_ do të jetë \_\_\_\_\_\_.”*  Jepni disa shembuj bashkë me nxënësit, p.sh.:  *“Unë mendoj se 13 do të jetë tek.”*  I kërkon nxënësve që të parashikojnë edhe raste të tjera.  **Arrihet në përfundimin se që të gjithë numrat janë ose tek ose çift.**  Numrat **çift** kanë “shokë”, numrat **tek** nuk kanë… .  Pranojmë se që të gjithë numrat janë ose tek ose çift. Numrat **çift** kanë “shokë”, numrat **tek** nuk kanë.   * ***Veprimet në situatë***   ***Hapi 3.*** Nxënësit vëzhgojnë figurat e dorezave, çorapeve, këpucëve. Ata duhet të rrethojnë me të kuqe objektet çift dhe me blu objektet tek.   * *Cilat kanë shokë?*   Atëherë themi se ato janë çift.   * *Cilat nuk kanë shokë?*   Atëherë themi se ato janë tek.  Nxënësit plotësojnë faqen 65 të librit.   * *Sa doreza mund të gjesh?* ***8*** * *Është numër çift apo tek?* ***çift*** * *Si e gjete?* ***Duke i lidhur/shoqëruar***   Nxënësit mund të paraqesin me vizatim çiftet e dorezave të lidhura me njëra-tjetrën.  Vazhdohet në të njëjtën mënyrë me pjesën tjetër të ushtrimit.   * ***Demonstrim i rezultateve të arritura***   ***Hapi 4.*** Çdo nxënës ka mbi tavolinë një shirit letre që ta palosin zigzag (pa numra) me 12 “faqe”.  Mësuesi/ja udhëzon nxënësit që të shkruajnë një numër (1-12) në çdo “faqe” dhe jep shembullin e një palosjeje  Zigzag. Nxënësit duhet të kthejnë fletën paksa në mënyrë që të mund të shihen numrat **tek**, por jo numrat çift. Ata thonë renditjen e numrave tek deri në 11. Duhet që të përdorni fjalën “tek”.  Kthejnë fletën në anën tjetër në mënyrë që të shihen vetëm numrat **çift** dhe përsëritet ushtrimi duke thënë  fjalën “çift”.  Mbulohet një numër në njërën faqe dhe sfidon nxënësit që të tregojnë numrin që është fshehur dhe nëse numri  i fshehur është çift apo tek. | | | |
| **Vlerësimi i situatës:**  ***Situata konsiderohet e realizuar nëse nxënësi:***   * emërton numrin çift si një numër që ndahet në dy grupe të barabarta; * emërton numrin tek si një numër që kur ndahet në dy grupe të barabarta mbetet gjithmonë 1; * dallon numrin tek nga ai çift në një grup numrash të dhënë; * krijon situata me ilustrime numrash tek dhe çift. | | | |
| **Detyrë shtëpie:** Fletore pune faqe 40 | | | |
| **Refleksione:** | | | |

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6A.** Çift dhe tek, fq. 66-67 | | **Situata e të nxënit:** Loja tek apo çift | |
| ***Rezultatet e të nxënit sipas*** **kompetencave kyçe**   * ***Kompetenca e komunikimit dhe të shprehurit:*** Paraqet të paktën një mendim për një detyrë të caktuar gjatë diskutimit në grup. Tregon numrin sipas elementëve të grupit. * ***Kompetenca e të menduarit***: Sqaron me anë të të folurit hapat e zgjidhjes së një problemi të thjeshtë matematikor me të cilin ballafaqohet në një situatë jetësore. * ***Kompetenca e të nxënit:*** Ndjek udhëzimet e dhëna në libër apo në material për të realizuar një veprim/aktivitet/detyrë që kërkohet. * ***Kompetenca për jetën, sipërmarrjen dhe mjedisin:*** Bashkëpunon me të tjerët pavarësisht prejardhjes, aftësive dhe nevojave të veçanta për arritjen e një qëllimi të përbashkët në aktivitetet në klasë, shkollë apo jashtë saj. | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * emërton numrin çift si një numër që ndahet në dy grupe të barabarta; * emërton numrin tek si një numër që kur ndahet në dy grupe të barabarta mbetet gjithmonë 1; * dallon numrin tek nga ai çift në një grup numrash të dhënë; * krijon situata me ilustrime numrash tek dhe çift. | | **Fjalë kyçe:**rregullsi, dyshe, tek, çift, shifër | |
| **Teknika dhe strategji:**   * Lojë në dyshe * Lojë me top * Punë në dyshe * Veprimtari ngjyrosje individuale | |
| **Burimet e informacionit dhe mjete:** Libri i nxënësit, Fletore pune faqe 41, top i kuq dhe top blu, zar, bosht numerik. | | **Lidhja me fushat e tjera:** gjuha dhe komunikimi, arte, edukim fizik, sporte dhe shëndet. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Mësuesi/ja udhëzon nxënësit që në dyshe të luajnë një lojë shumë të njohur për fëmijë: “Tek apo çift”.  Nxënësit duhet të fshehin duart mbrapa. Njëri zgjedh tekun dhe tjetrin çiftin. Ata duhet t’i nxjerrin duar në të njëjtën kohë. Numërojnë sa gishta kanë nxjerrë dhe nëse është numër çift, fiton ai që kishte zgjedhur numrin çift. Nëse është numër tek, fiton ai që kishte zgjedhur numrin tek.  Përsëritet disa herë loja.  ***Hapi 2.*** Lojë me top. Mësuesi/ja ka dy topa, një të kuq dhe një blu. Nëse nxënësit i hidhet topi i kuq, duhet të thotë një numër çift, nëse i hidhet topi bli duhet të thotë një numër tek. Përsëritet loja derisa çdo nxënës, të ketë pritur të paktën një herë topin.   * ***Veprimet në situatë***   ***Hapi 3.*** Mësuesi/ja udhëzon nxënësit të zgjedhin një numër dhe ta vendosin në boshtin e tyre numerik. Nxënësit punojnë në dyshe duke përzgjedhur një nga numrat dhe duke i rrethuar në boshtin e tyre numerike. Ata fillojnë te 0 dhe përdorin kërcimin me nga dy (për të formuar numra çift) për të hetuar nëse mund të arrijnë në shenjën që kanë vënë me kërcime të asaj madhësie. Pastaj nxënësit shënojnë një numër tjetër.  Nxiten nxënësit të parashikojnë rezultatin.  Nxënësit mund ta shënojnë punën e tyre në dy lista: për numrat që arrijnë dhe për numrat që nuk arrijnë numrin  e shënuar. Përsëritet ushtrimi.   * *Si mund të tregojmë nëse një numër i madh është tek ose çift?*   *Vështroni shifrën e fundit. Nëse shifra e fundit është numër çift, i gjithë numri është çift. Nëse shifra e fundit është numër tek, i gjithë numri është tek.*  ***Hapi 4.*** Hapet libri. Nxënësit vërejnë numrat dhe këshillohen që në fillim të nënvizojnë shifrën e fundit. Përcaktojnë nëse ajo është numër çift apo tek dhe rrethojnë fjalën e saktë çift apo tek.  Mësuesi/ja ngre nxënës që tregojnë se cilët ishin numrat çift dhe tek që gjeti.  ***Hapi 5.*** Punohet faqja 67 në mënyrë individuale. Nxënësit duhet të gjejnë rrugën e labirintit duke ngjyrosur numrat çift. Rruga e labirintit do të jetë kjo: 2, 4, 6, 8,10, 12,14, 16, 18, 20, 22, 24, 26, 28, 30, 32, 34, 36, 38, 40, 42, 44 ,46, 48, 50.  Bëhet leximi në korr i numrave të ngjyrosur.   * ***Demonstrim i rezultateve të arritura***   ***Hapi 6.*** Brenda dyshes, nxënësit vendosin se kush është personi  “tek” dhe kush është personi “çift”. Çdo lojtar hedh zarin dhe numrat e hedhur mblidhen. Nëse përgjigjja është  numër tek, lojtari tek merr një pikë. Nëse përgjigjja është numër çift, lojtari çift merr një pikë. Fitues është lojtari që merr i pari 5 pikë. | | | |
| **Vlerësimi i situatës:**  ***Situata konsiderohet e realizuar nëse nxënësi:***   * emërton numrin çift si një numër që ndahet në dy grupe të barabarta; * emërton numrin tek si një numër që kur ndahet në dy grupe të barabarta mbetet gjithmonë 1; * dallon numrin tek nga ai çift në një grup numrash të dhënë; * krijon situata me ilustrime numrash tek dhe çift. | | | |
| **Detyrë shtëpie:** Fletore pune faqe 41. | | | |
| **Refleksione:** | | | |


|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6B.** Dyfishi dhe gjysma fq. 68-69 | | **Situata e të nxënit:** Veprime me mjete për ndarjen përgjysmë të objekteve | |
| ***Rezultatet e të nxënit sipas*** **kompetencave kyçe**     * ***Kompetenca e të nxënit:*** Ndjek udhëzimet e dhëna në libër apo në material për të realizuar një veprim/aktivitet/detyrë që kërkohet. * ***Kompetenca qytetare:*** Arsyeton nevojën e zbatimit të rregullave në lojë, në klasë, shkollë, në rrugë apo në familje dhe paraqet pasojat e moszbatimit të ndonjë rregulli në shembullin e caktuar. * ***Kompetenca për jetën, sipërmarrjen dhe mjedisin:*** Bashkëpunon me të tjerët pavarësisht prejardhjes, aftësive dhe nevojave të veçanta për arritjen e një qëllimi të përbashkët në aktivitetet në klasë, shkollë apo jashtë saj. | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * gjen dyfishët të paktën deri te dyfishi i 5; * dyfishon çdo numër njëshifror; * gjen gjysmën e çdo numri çift deri në 10, për të gjetur cilët janë çift dhe cilët janë tek; * gjen gjysmën e numrave të vegjël dhe gjysmën e formave me anë të palosjes dhe dallon se cilat forma ndahen përgjysmë. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Veprime me mjete * Të nxënit në bashkëpunim * Punë individuale * Punë në dyshe | |
| **Burimet e informacionit dhe mjete:** Libri i nxënësit, Fletore pune faqe 42, mollë nga një gjysmë për çdo nxënës, objekte të ndryshme numërimi, pasqyrë. | | **Lidhja me fushat e tjera:**  gjuha dhe komunikimi, arte, edukim fizik, sporte dhe shëndet. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Mësuesi/ja i tregon nxënësve një kokërr mollë. Merr dy nxënës.   * *Si mund t’u jap të dy nxënësve mollën në mënyrë të barabartë?*   Mësuesi/ja ndan mollën në dy pjesë të barabarta.   * *Themi që e ndaj përgjysmë.*   ***Hapi 2.*** Secila bankë ka nga një mollë, të cilën mësuesi/ja i ndihmon për ta ndarë përgjysmë. Ndërkohë nxënësit hanë gjysmën e mollës. Nxit nxënës të thonë që secili po ha nga një gjysmë molle.  *Kur një objekt e ndajmë në dy pjesë të barabarta themi që e kemi ndarë përgjysmë.*  *Kur diçka ndahet* ***përgjysmë****, bëhet një* ***(pjesë)*** *që përftohet nga ndarja në dy* ***pjesë*** *të barabarta e të* ***tërës****.*  Në ndonjë rast, mësuesi/ja nuk e ndan mollën në dy pjesë të barabarta. Pyet nxënësit:   * *Mendoni që ndarja është e drejtë?*   *Që ndarja të quhet e drejtë, pjesët e ndara duhet të kenë të njëjtën madhësi.*  Mësuesi/ja i drejton klasës pyetje të tilla:  *Unë ndava një mollë në dy pjesë të barabarta.*   * *Si quhet çdo pjesë e ndarë?* (një gjysmë.) * *Sa gjysma ka në një portokall?* (2) * *Sa gjysma ka në dy mollë?*(4) * *Sa mollë bëjnë dy gjysma?* (1) * *Sa portokaj bëjnë katër gjysma?* (2)? * ***Veprimet në situatë***   ***Hapi 3.*** Klasa ndahet në grupe me nga 3-4 persona. Secili grup duhet të ketë nga një pasqyrë dhe disa objekte numërimi.  Sa objekte keni mbi tavolinë?  Nxënësit duhet t’i vendosin objektet para pasqyrës.  Po tani, sa objekte duken?  Përgjigjet e nxënësve duhet të jenë:  Në fillim ishin 5 topa.  Më pas unë pashë 10 topa.  5 + 5 = 10  *Dyfishi i 5 është 10.*  *Gjysma e dhjetës është 5*  ***Hapi 4.*** Hapen librat. Mësuesi/ja orienton nxënësit për plotësimin e rubrikave.  Rubrika e parë plotësohet në këtë mënyrë, p.sh.  *Në fillim ishin 4 lule.*  *Unë vizatova 4 lule.*  *Gjithsej janë 8 lule.*  *4 + 4 = 8*  Në faqen e dytë, nxënësit ndjekin udhëzimet, do të vizatojnë kullat me kube dhe do të plotësojmë fjalitë.   * ***Demonstrim i rezultateve të arritura***   ***Hapi 5.*** Nxënësit në dyshe zhvillojnë veprimtari të ndryshme për gjetjen e dyfishit dhe gjysmës. Mësuesi/ja orienton.  Merrni 8 objekte/lapsa/topa/ pipa/kube etj.  Ndajini në dy pjesë të barabarta ose ndaji në dy grupe të barabarta.   * *Sa është gjysma e 8 – ës?*   Në korr përsëritet gjysma e 8 – ës është 4.  Bashkojini dy grupet me nga 4.   * *Sa është dyfishi i 4 – ës?*   Në korr përsëritet dyfishi i 4 – ës është 8.  Arrihet në përfundimin se dyfishi dhe gjysma janë të kundërtat e njëra-tjetrës. | | | |
| **Vlerësimi i situatës:**  ***Situata konsiderohet e realizuar nëse nxënësi:***   * gjen dyfishët të paktën deri te dyfishi i 5; * dyfishon çdo numër njëshifror; * gjen gjysmën e çdo numri çift deri në 10, për të gjetur cilët janë çift dhe cilët janë tek; * gjen gjysmën e numrave të vegjël dhe gjysmën e formave me anë të palosjes dhe dallon se cilat forma ndahen përgjysmë. | | | |
| **Detyrë shtëpie:** Fletore pune faqe 42. | | | |
| **Refleksione:** | | | |

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6B.** Dyfishi dhe gjysma fq. 70-71 | | **Situata e të nxënit:** Veprimtari konkrete me përgjysmim dhe dyfishim (gjysma e nxënësve, gjysma e një keku etj.). | |
| ***Rezultatet e të nxënit sipas*** **kompetencave kyçe**   * ***Kompetenca e të menduarit:*** Arsyeton para grupit mënyrën e zgjidhjes së një problemi nga matematika. * ***Kompetenca e të nxënit:*** Ndjek udhëzimet e dhëna në libër apo në material për të realizuar një veprim/aktivitet/detyrë që kërkohet. * ***Kompetenca personale:*** Bashkëpunon me të tjerët pavarësisht prejardhjes, aftësive dhe nevojave të veçanta për arritjen e një qëllimi të përbashkët në aktivitetet në klasë, shkollë apo jashtë saj. | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * gjen vlerat dyfishe të paktën deri te dyfishi i 5; * dyfishon çdo numër njëshifror; * gjen gjysmën e numrave çift deri në 10, për të gjetur cilët janë numra çift e cilët janë tek; * gjen gjysmën e numrave të vegjël dhe të formave të vogla me anë të palosjes dhe dallon cilat forma ndahen përgjysmë. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Marrëdhënie pyetje-përgjigje * Punë me grupe * Të nxënit në bashkëpunim * Veprimtari me mjete | |
| **Burimet e informacionit dhe mjete:** Libri i nxënësit, tabelë me numrat çift, zar, objekte të ndryshme numërimi. | | **Lidhja me fushat e tjera:** gjuha dhe komunikimi, arte, edukim fizik, sporte dhe shëndet. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Nxënësit ulen në dy ose më shumë rreshta me gjatësi të barabartë, në dysheme ose në karrige. Mësuesi/ja i bën nxënësit e parë të çdo rreshti një pyetje për “dyfishin” dhe “gjysmën”, të tillë si: dyfishi i 4, dyfishi i 6, gjysma e 12, gjysma e 2 etj. Nëse përgjigjja është e saktë, nxënësi shkon në fund të rreshtit. Nëse përgjigjja është e pasaktë, mund të përgjigjet një anëtar i rreshtit, por nxënësi i cili u pyet qëndron në krye të rreshtit. Loja vazhdohet derisa te njëri rresht të dalë si i parë ai që në fillim të lojës ishte i fundit në rresht.  *Ky ushtrim është shumë i mirë për t’u bërë nxënësve pyetje të përshtatshme sipas aftësive të tyre.*   * ***Veprimet në situatë***   ***Hapi 2.*** Mësuesi/ja vizaton një tabelë si modeli i mëposhtëm. Shkruan në të numrat 2, 4, 6, 8, 10, 12, 14, 16, 18, 20, duke i përsëritur ata derisa tabela të plotësohet tërësisht.   |  |  |  |  |  | | --- | --- | --- | --- | --- | | 2 | 4 | 6 | 8 | 10 | | 12 | 14 | 16 | 18 | 20 | | 2 | 4 | 6 | 8 | 10 | | 12 | 14 | 16 | 18 | 20 |   Klasa ndahet në grupe. Një nxënës nga çdo skuadër të vijë përballë klasës dhe të hedhë zarin sipas  radhës. Çdo nxënës vendos vetë nëse do të dyfishojë ose do të përgjysmojë numrin që i ra te zari, më pas e mbulon numrin në tabelë dhe kthehet në vendin e vet.  Loja vazhdohet duke zgjedhur nxënës të ndryshëm për çdo herë. Nëse nuk ka numër për të mbuluar, nxënësi  kthehet në vendin e tij pa mbuluar gjë. Fiton skuadra e nxënësit që mbulon numrin e fundit.  ***Hapi 3.*** Hapen librat. Nxënësit vërejnë figurat dhe i emërtojnë ato dhe shkruajnë numrin përbri secilit objekt.  Më pas vërehet faqja tjetër. Nxënësit lexojnë dhe plotësojnë kutizat për gjysmat dhe dyfishin. Lidhin numrin që i doli nga faqja e dytë me numrin përkatës në faqen e parë.  Bëhet leximi me zë i rezultateve.   * ***Demonstrim i rezultateve të arritura***   ***Hapi 4.*** Nxjerr para klasës nxënës dhe u jep nga një numër të caktuar elementesh. P.sh. 2 lule, 3 topa, 4 lapsa, 5 yje. Merrni edhe aq sa keni ne duar.   * *Sa keni tani gjithsej? 4 lule, 6 topa, 8 lapsa, 10 yje.*   *Themi që elementet u dyfishuan ose u përsëriten dy herë.*  Pra 2 + 2 = 4 dyfishi i 2-shit është 4. 3 + 3 = 6 dyfishi i 3-shit është 6.  ***Hapi 5.*** Mësuesi/ja shkruan në tabelë një numër tek, p.sh. 9 dhe i kërkon nxënësve të gjejnë gjysmën e tij. Pas hezitimit të nxënësve ose përgjigjeve të tyre të gabuara, ajo i fton nxënësit të nxjerrin 9 objekte dhe ta provojnë sërish. Përsëri nxënësit mund të japin përgjigje të gabuara ose të hezitojnë.   * *Po numrin 5, 7 mund ta ndajmë dot?* * *Në çfarë përfundimi arrijmë?*   Numrat tek nuk mund t’i ndajmë përgjysmë.  ***Shënim:*** *Korrigjoni nxënësit, duke përdorur fjali të plota dhe fjalorin e duhur: gjysmë, përgjysmë, pjesë, e tëra, dyfish.* | | | |
| **Vlerësimi i situatës:**  ***Situata konsiderohet e realizuar nëse nxënësi:***   * gjen vlerat dyfishe të paktën deri te dyfishi i 5; * dyfishon çdo numër njëshifror; * gjen gjysmën e numrave çift deri në 10, për të gjetur cilët janë numra çift e cilët janë tek; * gjen gjysmën e numrave të vegjël dhe të formave të vogla me anë të palosjes dhe dallon cilat forma ndahen përgjysmë. | | | |
| **Detyrë shtëpie:**  U. 1. Gjeni gjysmën e 6, 8, 10, 14.  U. 3. Gjeni dyfishin e 3, 5, 6, 7. | | | |
| **Refleksione:** | | | |

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6C.** Dyfishi i përafërt fq. 72-73 | | **Situata e të nxënit:** Lojë me zar në një fushë me numra. | |
| ***Rezultatet e të nxënit sipas*** **kompetencave kyçe**     * ***Kompetenca e të nxënit:*** Ndjek udhëzimet e dhëna në libër apo në material për të realizuar një veprim/aktivitet detyrë që kërkohet. * ***Kompetenca për jetën, sipërmarrjen dhe mjedisin:*** Kontrollon mjetet/materialet dhe kohën që ka në dispozicion gjatë kryerjes së një detyre/aktiviteti (në klasë/shkollë apo jashtë saj). | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * përcakton dyfishin e një numri duke përdorur mbledhjen e përsëritur; * përdor ilustrimet e ndryshme për të dalluar numrin që ndodhet afër dyfishit të një numri të dhënë; * gjen dyfishin e përafërt duke përdorur dyfishët tashmë të njohur. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Diskutim paraprak * Punë me grupe * Të nxënit në bashkëpunim * Punë individuale | |
| **Burimet e informacionit dhe mjete:** Libri i nxënësit, Fletore pune, faqe 43, bosht numerik për klasën në tërësi, një zar për çdo dy nxënës, dy lapustilë me ngjyra të ndryshme, një fushë loje tavoline për çdo dy nxënës (fletë letre për të vizatuar 12 kuadrate), çdo kuadrat ka një numër nga 2 te 13. | | **Lidhja me fushat e tjera:** gjuha dhe komunikimi, edukim fizik, sporte dhe shëndet. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Mësuesi/ja u kujton nxënësve punën që kanë kryer gjatë dyfishimit të numrave. Në këtë mësim do të përdoren njohuritë që ata dinë rreth dyfishit, me qëllim që të gjejnë vlerat dyfish të përafërta të numrave. Një dyfish i përafërt është një dyfish me plus 1 ose -1.  Punohet në boshtin numerik të klasës. Nxënësit gjejnë dhe shënojnë të gjithë dyfishët e numrave deri në 6 (2, 4, 6, 8, 10, 12).  I kërkon nxënësve që të rrethojnë të gjitha vlerat e dyfishit të përafërt për numrat që ata gjetën (1 më shumë  dhe 1 më pak për çdo dyfish).   * ***Veprimet në situatë***   ***Hapi 2.*** Çdo grup ka nga një tabelë si modeli i mëposhtëm.   |  |  |  |  | | --- | --- | --- | --- | | 2 | 3 | 4 | 5 | | 6 | 7 | 8 | 9 | | 10 | 11 | 12 | 13 |   Nxënësit hedhin zarin sipas radhës dhe dyfishojnë numrin.  Vendoset një kryq sipër këtij numri në fushën e lojës ose numrit që merret nga ai numër plus 1  (për shembull, 4 + 4 = 8, mbuloni ose 8, ose 9).  Ndonjëherë numri i dyfishuar ose numri i dyfishuar plus 1 mund të jetë tashmë i shënuar me kryq. Në këtë rast, nxënësi-lojtar humbet një radhë loje.  Loja përfundon kur të jenë shënuar me kryq të gjithë numrat në fushën e lojës.  Përsëritet loja disa herë.  ***Hapi 3.*** Hapen librat. Mësuesi/ja udhëzon nxënësit që në pjesën e parë të faqes dyfishi i përafërt gjendet me dyfishin + 1 dhe në pjesën e dytë gjenden me dyfishin – 1.  Nxiten nxënësit të punojnë të pavarur, mësuesi/ja ndjek në distancë punë e nxënësve. Pjesa e dytë e mësimit zhvillohet sërish në mënyrë të pavarur. Nxënësit duhet të bashkojnë pjesët e pazëllit. Mund të shkruajnë barazimet sipër çdo çifti numrash ose mund të shkruhen në fletore pas përfundimit të fletës.  Për çiftin e parë të numrave.  2 + 3 = 5 4 + 1 = 5  Për çiftin e fundit të numrave barazimi do të jetë:  11 + 12 = 23 24 – 1 = 23   * ***Demonstrim i rezultateve të arritura***   ***Hapi 4.*** Kërkon nga nxënësit që të përcaktojnë 2-fishin e numrave të dhënë: 2, 3, 4, 5, 6, 7, 8, 9, 10. Sipas modelit 3 + 3 = 6, 2-fishi i 3-shit = 6.  Kalohet në veprimtarinë me zare.  Njëri bie 2 dhe tjetri bie 3. Gjithsej = \_\_\_\_\_\_\_\_  A është shuma 1 më shumë se dyfishi i 2-shit? Po.  Emërtoni disa numra që janë 1 më shumë se dyfishi i numrit të dhënë. 3 + 3 = 6 dhe 3 + 4 = 7  7 është afër dyfishit te 3-shit etj.  Përcaktoni gjysmën e këtyre numrave 14 = 7 + 7, 12 = 6 + 6 etj.  Përfshihen sa më shumë nxënës në veprimtari. | | | |
| **Vlerësimi i situatës:**  ***Situata konsiderohet e realizuar nëse nxënësi:***   * përcakton dyfishin e një numri duke përdorur mbledhjen e përsëritur; * përdor ilustrimet e ndryshme për të dalluar numrin që ndodhet afër dyfishit të një numri të dhënë; * gjen dyfishin e përafërt duke përdorur dyfishët tashmë të njohur. | | | |
| **Detyrë shtëpie:** Fletore pune, faqe 43. | | | |
| **Refleksione:** | | | |

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6C.** Dyfishi i përafërt fq. 74-75 | | **Situata e të nxënit:** Ushtrime shpejtësie për gjetjen e dyfishit dhe dyfishit të përafërt. | |
| ***Rezultatet e të nxënit sipas*** **kompetencave kyçe**     * ***Kompetenca e komunikimit dhe të shprehurit:*** Paraqet të paktën një mendim për një detyrë të caktuar gjatë diskutimit në grup. * ***Kompetenca e të menduarit:*** Sqaron me anë të të folurit hapat e zgjidhjes së një problemi të thjeshtë matematikor me të cilin ballafaqohet në një situatë jetësore. * ***Kompetenca për jetën, sipërmarrjen dhe mjedisin:*** Kontrollon mjetet/materialet dhe kohën që ka në dispozicion gjatë kryerjes së një detyre/aktiviteti (në klasë/shkollë apo jashtë saj). | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * përcakton dyfishin e një numri duke përdorur mbledhjen e përsëritur; * përdor ilustrimet e ndryshme për të dalluar numrin që ndodhet afër dyfishit të një numri të dhënë; * gjen dyfishin e përafërt duke përdorur dyfishët tashmë të njohur. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Punë në dyshe * Pyetje rrufe * Punë individuale * Punë në grupe | |
| **Burimet e informacionit dhe mjete:** Libri i nxënësit, etiketa me barazime të numrave të njëpasnjëshëm, zar, numërues. | | **Lidhja me fushat e tjera:** gjuha dhe komunikimi, edukim fizik, sporte dhe shëndet. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Secila dyshe duhet të zgjedhë dy numra të njëpasnjëshëm dhe të gjejë shumën e tyre duke përdorur njërën nga mënyrat e mësuara, dyfish i numrit të vogël + 1 ose dyfish i numrit të madh – 1  p.sh.  *Unë zgjedh 3, 4.*  *Gjeta shumën duke përdorur dyfishin e numrit të vogël + 1.*  *3 + 4 = 3 + 3 + 1 = 7*  *Gjeta shumën duke përdorur dyfishin e numrit të madh – 1.*  *3 + 4 = 4 + 4 – 1 = 7*  Disa prej barazimeve shkruhen në tabelë.   * ***Veprimet në situatë***   ***Hapi 2.*** Mësuesi/ja ka pagatitur fisha me barazime për gjetjen e shumës së numrave të njëpasnjëshëm ose shkruan në tabelë barazime. Kërkon nga nxënësit të përgjigjen shpejt për gjetjen e shumës sapo shohin barazimin.  Fiton grupi që ka më shumë përgjigje të shpejta dhe të sakta.  ***Hapi 3.*** Hapen librat. Lexohet dhe diskutohet kërkesa. Bëhet leximi zinxhir i rezultatit, p.sh.:  *Unë zgjodha 2, dyfishi i 2 – shit është 4, dyfishi i 4 – ës është 8, dyfishi i i 8 – ës është 16.*   * *Si janë numrat që ngjyrose?* ***Çift***   Në shiritin e dytë, nxënësit duhet të ngjyrosin dyfishin e përafërt me +1 ose - 1.  Nëse në shiritin e parë mund të jenë ngjyrosur numrat 2, 4, 8, 16.  Në shiritin e dytë do të ngjyrosen numrat 3, 5, 7, 9, 15, 17.   * *Si janë numrat që ngjyrose?* ***Tek***   Arrihet në përfundimin se:  Të gjithë dyfishët janë numra **çift.**  Të gjithë dyfishët e përafërt me + 1 ose – 1 janë numra **tek.**  ***Hapi 4.*** Në dyshe nxënësit mund të luajnë lojën në faqen 75.  Për lehtësi nxënësit mund të plotësojnë më parë barazimet dhe të gjejnë dyfishet që janë dhënë dhe më pas ndjekin udhëzimet e lojës në libër.   * ***Demonstrim i rezultateve të arritura***   ***Hapi 5.*** Mësuesi/ja përgatit fletë ushtrimesh, të cilat nxënësit duhet t’i përgatitin në mënyrë të pavarur dhe mund të shërbejnë për plotësimin e portofolit të nxënësit.  **Ushtrimi 1:** Gjej shumën.   |  |  |  | | --- | --- | --- | | 2 + 2 =\_\_\_\_\_ | 5 + 5 = \_\_\_ | 5 + 6 = \_\_\_ | | 3 + 3 = \_\_\_\_\_ | 4 + 5 = \_\_\_ | 7 + 6 = \_\_\_ | | 4 + 4 = \_\_\_\_\_\_ | 3 + 4 = \_\_\_\_ | 7 + 8 = \_\_\_ |   **Ushtrimi 2:** Plotëso numat që mungojnë:   |  |  |  | | --- | --- | --- | | 6 + \_\_\_ = 12 | 4 + \_\_\_ = 9 | 7 + \_\_\_ = 13 | | \_\_\_ + 6 = 13 | \_\_\_ + 5 = 10 | \_\_\_ + 7 = 14 | | | | |
| **Vlerësimi i situatës:**  ***Situata konsiderohet e realizuar nëse nxënësi:***   * përcakton dyfishin e një numri duke përdorur mbledhjen e përsëritur; * përdor ilustrimet e ndryshme për të dalluar numrin që ndodhet afër dyfishit të një numri të dhënë; * gjen dyfishin e përafërt duke përdorur dyfishët tashmë të njohur. | | | |
| **Detyrë shtëpie:** Shkruaj në fletore barazimet e tabelës në faqen 75 në libër. | | | |
| **Refleksione:** | | | |

|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6.** **Rregullsitë numerike** Përmbledhimfq. 76 | | **Situata e të nxënit:** Veprimtari përmbledhëse çfarë dimë rreth numrave. | |
| ***Rezultatet e të nxënit sipas*** **kompetencave kyçe**     * ***Kompetenca e të menduarit:*** Arsyeton para grupit mënyrën e zgjidhjes së një problemi nga matematika. * ***Kompetenca e të nxënit:*** Parashtron pyetje dhe përgjigjet në pyetjet për temën/problemin/detyrën e dhënë në njërën nga format e të shprehurit. * ***Kompetenca personale:*** Bashkëpunon me të tjerët pavarësisht prejardhjes, aftësive dhe nevojave të veçanta për arritjen e një qëllimi të përbashkët në aktivitetet në klasë, shkollë apo jashtë saj. | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * vazhdon numërimin me nga dy, duke filluar të njohë numrat tek/çift deri në 20 si “një në dy numra”; * njeh dyfishin, të paktën deri në dyfishin e 5; * dyfishon çdo numri njëshifror; * gjen gjysmën e numrave çift deri në 10, për të zbuluar cilët janë numra çift dhe cilët janë tek. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Numërim në korr * Punë në grupe * Punë individuale | |
| **Burimet e informacionit dhe mjete:** Libri i nxënësit, letra format A4 me numra nga 1 në 30, duhet të ketë mjaftueshëm letra në mënyrë që secili në klasë të ketë një letër, ndërsa rrinë njëri pas tjetrit në rresht,  kube (çdo dyshe të ketë të paktën 20 copë). | | **Lidhja me fushat e tjera:** gjuha dhe komunikimi, edukim fizik, sporte dhe shëndet, arte. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Mësuesi/ja shpërndan letrat me numra në mënyrë që çdo nxënës të ketë një numër rendor të ndryshëm nga tjetri. U kërkon nxënësve që të numërojnë me zë të gjithë së bashku. Kur një numër nxënësi thirret, nxënësi që ka numrin duhet ta ngrejë lart në ajër. Përsëritet ushtrimi= me nxënës të veçantë duke thënë  numrin e tyre. Mësuesi/ja duhet të numërojë bashkë me nxënësit gjatë gjithë kohës në mbështetje të atyre nxënësve që nuk kanë akoma vetëbesim në leximin e numrave. Përsërit ushtrimi, kësaj here duke thirrur me zë të lartë numrat tek dhe duke pëshpëritur numrat çift. Më pas, pëshpëritni numrat tek dhe thoni me zë të lartë numrat çift.   * ***Veprimet në situatë***   ***Hapi 2.*** Çdo tavolinë një numër më të madh sendesh për ta ndarë në dy grupe dhe për të gjetur numrat tek dhe  çift. Përdorni numra deri në 50. Duke kryer këtë ushtrim, nxënësit duhet të përdorin boshtet numerike me 100  kuadrate për të shënuar numrat tek dhe çift.  ***Hapi 3.*** Hapen librat. Mësuesi/ja udhëzon nxënësit se çfarë duhet të bëjnë për plotësimin e faqes. Për konkretizimin e mësimit mund të përdorin kube, tapa, kopsa ose mund të vizatojnë katrorë.  Nxënësit plotësojnë në mënyrë të pavarur tabelën e librit.   |  |  | | --- | --- | | **Lartësia e kullës** | **A mund të ndahet saktësisht përgjysmë ?** | | 1 | Jo | | 2 | Po, gjysma e 2 është 1. | | 3 | Jo | | 4 | Po, gjysma e 4 është 2. | | 5 | Jo | | 6 | Po, gjysma e 6 është 3. | | 7 | Jo | | 8 | Po, gjysma e 8 është 4. | | 9 | Jo | | 10 | Po, gjysma e 10 është 5 |   Përsëritet dhe njëherë që: Numrat tek nuk mund t’i ndajmë përgjysmë.   * ***C:\Users\2015\Desktop\f281580c10d323bfe4c1a938545d0a96.jpgDemonstrim i rezultateve të arritura***   ***Hapi 4.*** Çdo nxënës mund të ketë një tabelë si modeli i mëposhtëm.  Nxënësit do të lexojnë numrat që janë plotësuar dhe të plotësojnë numrat që mungojnë. Më pas ngjyrosin me të kuqe numrat çift dhe me blu numrat tek.  Bëhet kontrolli individual.  Mund të shërbejë për të plotësuar portofolin e nxënësit. | | | |
| **Vlerësimi i situatës:**  ***Situata konsiderohet e realizuar nëse nxënësi:***   * vazhdon numërimin me nga dy, duke filluar të njohë numrat tek/çift deri në 20 si “një në dy numra”; * njeh dyfishin, të paktën deri në dyfishin e 5; * dyfishon çdo numri njëshifror; * gjen gjysmën e numrave çift deri në 10, për të zbuluar cilët janë numra çift dhe cilët janë tek. | | | |
| **Detyrë shtëpie:** Plotëso tabelën e mëposhtme.   |  |  |  |  |  | | --- | --- | --- | --- | --- | | **Numri** | **Gjysma** | **Dyfishi** | **Dyfishi + 1** | **Dyfishi – 1** | | 2 |  |  |  |  | | 3 |  |  |  |  | | 4 |  |  |  |  | | 5 |  |  |  |  | | 6 |  |  |  |  | | | | |
| **Refleksione:** | | | |



|  |  |  |  |
| --- | --- | --- | --- |
| **Fusha:** Matematikë | **Lënda:** Matematikë | **Shkalla:** 1 | **Klasa:** 1 |
| **Tema mësimore: 6. Rregullsitë numerike** Përforcojmëfq. 77 | | **Situata e të nxënit:** Diskutime për faktet e numrave. | |
| ***Rezultatet e të nxënit sipas*** **kompetencave kyçe**   * ***Kompetenca e komunikimit dhe të shprehurit:*** Paraqet të paktën një mendim për një detyrë të caktuar gjatë diskutimit në grup. * ***Kompetenca e të nxënit:*** Ndjek udhëzimet e dhëna në libër apo në material për të realizuar një veprim/aktivitet/detyrë që kërkohet. * ***Kompetenca për jetën, sipërmarrjen dhe mjedisin:*** Bashkëpunon me të tjerët pavarësisht prejardhjes, aftësive dhe nevojave të veçanta për arritjen e një qëllimi të përbashkët në aktivitetet në klasë, shkollë apo jashtë saj. | | | |
| ***Rezultatet e të nxënit*** **të kompetencave të fushës**  **sipas temës mësimore**  Nxënësi:   * vazhdon numërimin me nga dy, duke filluar të dallojë numrat tek/çift deri në 20 si “çdo numër tjetër”; * njeh dyfishin, të paktën deri në dyfishin e 5; * dyfishon çdo numër njëshifror; * gjen gjysmën e numrave të vegjël dhe gjysmën e formave të vogla nëpërmjet palosjes, si dhe dallon faktin se cilat forma ndahen përgjysmë; * gjen dyfishin e përafërt duke përdorur dyfishë tashmë të njohur. | | **Fjalë kyçe:**rregullsi, dyshe, tek, çift, çdo tjetër, shifër, dyfish, dyfishi  i përafërt, gjysmë, gjysmat, shumica, pakica, e plotë, pjesë. | |
| **Teknika dhe strategji:**   * Diskutim paraprak * Të nxënit në bashkëpunim * Punë individuale * Punë në dyshe/grupe | |
| **Burimet e informacionit dhe mjete:** Libri i nxënësit, libri “Mësoj më lehtë, më shpejt” faqe 79, letra me numra 1-30, mjete praktike për numërim, zar. | | **Lidhja me fushat e tjera:** gjuha dhe komunikimi. | |
| **Përshkrimi kontekstual i situatës:**   * ***Veprimtari paraprake:***   ***Hapi 1.*** Rikujtohet gjithçka është mësuar rreth numrave, dyfish, gjysmë dhe dyfishin e përafërt.  Mësuesi/ja u drejton nxënësve pyetje, të tilla si:   * *Si e* *quajmë një numër që është sa dy numra bashkë të barabartë* *midis tyre?* (dyfish) * *Cili është dyfishi i 3?* (6) * *Tregomëni një* *dyfish të përafërt të 4.* (4 + 3 ose 4 + 5)   Paraqet para nxënësve një tabelë e ngjashme me detyrën e shtëpisë dhe nxit nxënësit ta plotësojnë atë.   |  |  |  |  |  | | --- | --- | --- | --- | --- | | **Numri** | **Gjysma** | **Dyfishi** | **Dyfishi + 1** | **Dyfishi – 1** | | 1 |  |  |  |  | | 2 |  |  |  |  | | 3 |  |  |  |  | | 4 |  |  |  |  | | 5 |  |  |  |  | | 6 |  |  |  |  | | 7 |  |  |  |  | | 8 |  |  |  |  | | 9 |  |  |  |  | | 10 |  |  |  |  | | 11 |  |  |  |  | | 12 |  |  |  |  |  * ***Veprimet në situatë***   ***Hapi 2.*** Mësuesi/ja i bën nxënësit e parë të çdo rreshti një pyetje për “dyfishin” dhe “gjysmën”, të tillë si: dyfishi i 4, dyfishi i 6, gjysma e 12, gjysma e 2 etj. Nëse përgjigjja është e saktë, nxënësi shkon në fund të rreshtit. Nëse përgjigjja është e pasaktë, mund të përgjigjet një anëtar i rreshtit, por nxënësi i cili u pyet qëndron në krye të rreshtit. Loja vazhdohet derisa te njëri rresht të dalë si i parë ai që në fillim të lojës ishte i fundit në rresht.  ***Hapi 3.*** Hapet libri. Mësuesi/ja udhëzon nxënësit se si duhet të veprojnë për ngjyrosjen e shiritit.  Ata duhet të ngjyrosin numrat: 6, 1, 7, 3, 5, 8, 2, 9, 4, 10.  Fjalitë që do të plotësohen:  *Të gjithë dyfishët janë numra* ***çift.***  *Numrat midis dy numrave çift quhen* ***tek.***  *17 është dyfishi i 8* ***plus 1.***  *23 është dyfishi i 12* ***minus 1.***   * ***Demonstrim i rezultateve të arritura***   ***Hapi 4.*** Mund të luhet në grupe ose dyshe. Një nxënës vendos gishtin mbi një numër në tabelë dhe tjetri do të gjejë shpejt nëse është çift apo tek. Fiton grupi që jep përgjigjet më të shpejta dhe më të sakta. Quhet e saktë vetëm përgjigjja e parë.  *Përsëritet rregulli që për të gjetur nëse është çift apo tek një numër i madh duhet të shikojmë shifrën e njësheve, nëse ajo është çift, atëherë numri është çift, nëse shifra e njësheve është tek, atëherë numri është tek.* | | | |
| **Vlerësimi i situatës:**  ***Situata konsiderohet e realizuar nëse nxënësi:***   * vazhdon numërimin me nga dy, duke filluar të dallojë numrat tek/çift deri në 20 si “çdo numër tjetër”; * njeh dyfishin, të paktën deri në dyfishin e 5; * dyfishon çdo numër njëshifror; * gjen gjysmën e numrave të vegjël dhe gjysmën e formave të vogla nëpërmjet palosjes, si dhe dallon faktin se cilat forma ndahen përgjysmë; * gjen dyfishin e përafërt duke përdorur dyfishë tashmë të njohur. | | | |
| **Detyrë shtëpie:** Libri: “Mësoj më lehtë, më shpejt” faqe 79. | | | |
| **Refleksione:** | | | |